Teenri tänav

Teenri tänav (Dienerstraße, Лакейская ул.)Teenri tn. KNAB, Eesti Keele Instituut (vaadatud 18.11.2020). oli tänav Tallinna vanalinnas Raekoja platsi juures.

1554.–1555. aastal ehitati Raekoja platsi loodenurka Tallinna uus vaekoda ja vaekoja hoone taha Kinga tänava ja Mündi tänava vahele tekkis kitsas Teenri tänav. Selle ääres elasid paljud rae palgal olevad ametimehed ja teenijad (pillimehed, raesõdurid jt).Kui Raekoja platsil asus Teenri tänav, Jaak Juske blogi, 27. september 2012. 18. sajandi lõpus ehitati tänava äärde ühekorruseline pritsikuur. Hiljem olid hoones kauplused. 

1918. aastal omandas riidekaupmees Ivan Jegorow kaks maja Pika, Mündi, Kinga ja Teenri tänava vahelises kvartalis ja järgnevalt laiendas ta oma valdusi peaaegu tervele kvartalile. Ta püstitas sellele moodsa hooneteansambli, kuhu kuulus ka Jegorovi maja (Raekoja plats 8).Vaekoda. Tallinna Linnaarhiiv (vaadatud 21.07.2020).

Tänav kuulus Riigivolikogu 1. valimisringkonda, kust valiti Ado Anderkopp, Tallinna 6. linnajakku, Tallinna 2. jaoskonnakohtu jaoskonda ning Tallinna 1. jaoskonna kohtu-uurija jaoskonda.  

1944. aasta märtsipommitamises hävis Tallinna vaekoda ja selle põlenud müürid lammutati 1945. aastal. Siis kadus ka Teenri tänav.

 Viited 

Kategooria:Tallinna endised tänavad
Kategooria:Tallinna vanalinn
Kategooria:Tallinna 6. linnajagu